stanford-oval/wikipedia huggingface dataset:
Sýntagma
Aiheesta muualla

Kuvia tai muita tiedostoja aiheesta Sýntagma Wikimedia Commonsissa
Ateenan kaupunginosat ja alueet
Aérides
Ágios Artémios
Ágios Elefthérios
Ágios Loúkas
Ágios Nikólaos
Ágios Panteleímonas
Akadimía
Akadimía Plátonos
Akrópoli
Ampelókipoi
Anafiótika
Anáktora
Asteroskopeío
Attikí
Chílton
Elaiónas
Ellinoróson
Erythrós Stavrós
Evangelismós
Exárcheia
Filopáppou
Girokomeío
Gkázi
Gkráva
Gkýzi
Goudí
Goúva
Ilísia
Kallimármaro
Kansallispuutarha
Kerameikós
Klafthmónos
Kolokynthoú
Kolonáki
Kolonós
Koukáki
Kountouriótika
Kynosárgous
Kypriádou
Kypséli
Lampriní
Lófos Skouzé
Lykavittós
Makrygiánni
Metaxourgeío
Mets
Monastiráki
Néa Filothéi
Neápoli
Néos Kósmos
Omónoia
Pagkráti
Patísia
Pedíon Áreos
Pefkákia
Petrálona
Pláka
Plateía Amerikís
Plateía Koliátsou
Plateía Koumoundoúrou
Plateía Mavíli
Plateía Viktorías
Polýgono
Profítis Daniíl
Profítis Ilías
Promponás
Psyrí
Rizoúpoli
Rouf
Sepólia
Stathmós Larísis
Sýntagma
Thiseío
Thymarákia
Treis Géfyres
Váthi
Votanikós
Záppeio
Suzhou

| Suzhou 苏州 |
| --- | --- |
 Kuvia Suzhousta
 Suzhou
 Koordinaatit: 31.3°N, 120.6°E 
Valtio:  Kiina
Maakunta:  Jiangsu
Hallinto:  
 – Hallinnon tyyppi:  Prefektuuritason kaupunki
 – Piirikuntia:  11
Pinta-ala:  
 – Kokonaispinta-ala:  6 094,42 km²
Väkiluku (2010):  10 459 890
 – Väestötiheys:  1 716,3 as./km²
 
 www.suzhou.gov.cn 
Infobox OKVirheellinen NIMI-arvo: 
Suzhou (yksink.: 苏州; perint.: 蘇州; pinyin: Sūzhōu; Wade–Giles: Su-chou; toisinaan kirjoitettu Su-chow, Suchow, tai Soochow) on kaupunki Shanghain länsipuolella, Jangtsen alajuoksulla, Taihujärven rannoilla, Jiangsun maakunnassa, Kiinassa.
Ilmasto

Suzhoussa on Köppenin ilmastoluokituksen mukaan subtrooppinen kostea ilmasto. Kesät ovat kuumia ja sateisia, talvella on melko kuivaa ja viileää. Vuoden keskilämpötila on noin 16 °C ja keskimääräinen sademäärä 970 millimetriä. Heinäkuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on tammikuu, jolloin keskilämpötila on noin 4 °C. Sateisin kuukausi on kesäkuu, jolloin sataa keskimäärin noin 150 millimetriä. Lokakuu puolestaan on kuivin kuukausi. Silloin keskimääräinen sadanta on 32 millimetriä.
Kaupunkikuva

Kaupunkia on sanottu 'Kaukoidän Venetsiaksi'. Kaupungissa sijaitsevat perinteiset kiinalaiset puutarhat ovat osaltaan kasvattaneet kaupungin suosiota Kiinan matkailukohteena. Ne ovat Unescon maailmanperintökohde. Kaupungin pagodat edustavat kiinalaista arkkitehtuuria. Suzhou'ta on kutsuttu 'silkin pääkaupungiksi' 900-luvulta alkaen ja kaupunki on edelleen merkittävää silkintuotantoaluetta.
Historia

Suzhou perustettiin Wu-valtion pääkaupungiksi vuonna 514 eaa. Sittemmin kaupunkia ovat hallinneet useat eri kuningaskunnat ja dynastiat. Kaupungin taloudellinen merkitys on ollut suuri jo pitkään siellä tuotettujen tuotteiden, kuten silkin, riisin ja puuvillan takia. Qing-dynastian aikana kaupunkilaiset muodostivat suuren osan maan virkamiehistöstä. 1800-luvun alussa Suzhoun kaupunkiväestön määrä oli arviolta 700 000–1 000 000 ja se oli omana aikanaan maailman suurimpia kaupunkeja. Kaupunki kärsi kuitenkin suuria tuhoja Taiping-kapinan aikana kapinallisten valloitettua sen 1860 ja Qing-dynastian joukkojen vallatessa sen takaisin vuonna 1863. Sodan aikana kaupunki menetti väestöstään kaksi kolmasosaa ja sen jälleenrakennus oli hidasta. Shanghai otti tuolloin Suzhoun aseman paikallisena keskuksena. Tästä huolimatta 1800-luvun lopulla ja 1900-luvun alussa kaupungissa toteutettiin suuriluontoisia nykyaikaistamishankkeita, joihin kuului esimerkiksi länsimainen kaupunkisuunnittelu.
Vuoden 1911 vallankumouksen jälkeen Suzhou menetti asemansa maakunnan pääkaupunkina. Tasavallan aikana vasemmistolaiset kirjailijat kuvailivat kaupunkia usein vanhoillisen Kiinan tukikohtana ja luksuselämää viettävien Kuomintang-virkailijoiden asuinpaikkana. Kommunistien voitettua Kiinan sisällissodan vuonna 1949 kaupunkia yritettiin muuttaa kuluttajien kaupungista ”tuotantokaupungiksi”. Tätä toteutettiin kehittämällä kaupungin tekstiiliteollisuutta ja muita teollisuuden aloja. Vuonna 1954 kaupungin tunnettuja puutarhoja alettiin kansallistaa ja avata yleisölle.
1990-luvulta lähtien kaupungin vanhaa arkkitehtuuria ja kaupunkikuvaa on pyritty suojelemaan ja esimerkiksi yhdeksästä puutarhasta tuli Unescon maailmanperintökohde. 1990-luvun alussa perustettiin myös sittemmin hyvin menestyksekkäiksi osoittautuneet kaksi talousaluetta, Suzhoun uusalueen teollisuusalue ja Suzhoun teollisuuspuisto. Tavoitteena oli houkutella 20:n miljardin dollarin sijoitukset alueelle ja luoda 360 000 työpaikkaa molempien tavoitteiden ylittyessä. Kaupunkilaisten elintaso on noussut taloudellisen kehityksen myötä nopeasti. Kehityksen varjopuolina talouden kasvu on myös osaltaan vaikuttanut korruptioon. Esimerkiksi vuonna 2008 kaupungin entinen varapormestari ja kaupunkirakentamisesta vastannut Jiang Renje tuomittiin lahjusten ottamisesta 108,67 miljoonan renminbin edestä.
Hallinto

Suzhou on prefektuuritason kaupunki. Piirikuntatasolla kaupunki jakautuu yhdeksään osaan: viiteen kaupunkipiiriin (Gusu, Huqiu, Wuzhong, Xiangcheng ja Wujiang) ja neljään piirikuntatason kaupunkiin: Changshu, Taicang, Kunshan ja Zhangjiagang. Kaupunkipiirin sisällä toimivia erityistalousalueita ovat Suzhoun teollisuuspuisto Gusun piirissä ja Suzhoun uusi piiri Huqiun piirissä.
| Kartta |
| --- | --- | --- | --- | --- | --- |
    Gusu Huqiu Wuzhong Xiangcheng Wujiang Changshu(kaupunki) Zhangjiagang(kaupunki) Kunshan(kaupunki) Taicang(kaupunki)
Väestö ja talous

Vuoden 2020 väestönlaskennassa Suzhoun väkiluku oli 12 748 262, josta 81,72 prosenttia asui kaupunkialueella. Noin prosentti väestöstä oli vähemmistökansallisuuksien edustajia. Hukou-järjestelmässä Suzhouhun oli vuonna 2023 rekisteröity noin 7,747 miljoonaa henkilöä. Kaupungin bruttokansantuote vuonna 2022 oli noin 2,4 biljoonaa yuania. Keskimääräinen vuosiansio oli kaupunkialueella 79 537 yuania ja maaseudulla 43 785 yuania.
Liikenne > Vesiliikenne

Keisarinkanava kulkee Suzhoun kaupungin halki. Kaupungissa on erittäin merkittävä satama: vuonna 2002 hallintoalueen Jangtsen varrelle sijoittuneet satamat yhteenliittämällä muodostettu Suzhoun satama on maailman suurin jokisatama. Vuoden 2011 rahtimäärällään se oli yksi maailman kymmenestä suurimmasta satamasta, kun sisämaanliikenne lasketaan mukaan eikä tarkastella vain ulkomaan rahtitilastoja.
Liikenne > Raideliikenne

Suzhoun metro kattaa seitsemän linjaa (tilanne heinäkuussa 2024): 1, 2, 3, 4, 5, 6 ja 11. Suzhoussa on suurnopeusratojen Shanghai–Hangzhou ja Peking–Shanghain väliasemat.
Aiheesta muualla

Kuvia tai muita tiedostoja aiheesta Suzhou Wikimedia Commonsissa
Suzhou City Information (erityisesti talouspainotus) (englanniksi) (chinaknowledge.com)
Suzhou Encyclopædia Britannica, britannica.com. Viitattu 23.6.2015. (englanniksi)
Radio86.fi: Suzhou - Viikonloppu Idän Venetsiassa
Kaupungin sivusto (Arkistoitu – Internet Archive) (englanniksi)
Suzhoun matkailu- ja turistineuvonnan sivusto (Arkistoitu – Internet Archive) (englanniksi) (classicsuzhou.com)
Classical Gardens of Suzhou (englanniksi) (whc.unesco.org)
Unescon maailmanperintökohteet Kiinassa
Chengden kesäpalatsi ja ympärillä olevat temppelit
Chengjiangin fossiilialue
Dazun kalliokaiverrukset
Dengfengin historialliset monumentit "Taivaan ja maan keskellä"
Emeivuori ja Leshanin jättiläisbuddha
Ensimmäisen Qin-keisarin mausoleumi
Etelä-Kiinan karstialueet
Fanjingvuori
Fujianin tulout
Goguryeo-kuningaskunnan pääkaupungit ja hautakummut
Hangzhoun Xihujärven kulttuurimaisema
Honghen hanien riisipenkereiden kulttuurimaisema
Huanglongin maisema-alue
Huangshanvuoristo
Hubein Shennongjia
Jiuzhaigoun maisema-alue
Kaipingin diaolout ja kylät
Keisarinkanava
Kesäpalatsi, keisarillinen puutarha Pekingissä
Kiinan danxia
Kiinan muuri (Badaling, Shanhai-sola ja Jiayu-sola)
Kulangsu: historiallinen kansainvälinen siirtokunta
Kungfutsen temppeli ja hautausmaa sekä Kongin sukukartano Qufussa
Lijiangin vanhakaupunki
Longmenin luolat
Lushanin kansallispuisto
Macaon historiallinen keskusta
Ming- ja Qing-dynastioiden keisarilliset haudat
Ming- ja Qing-dynastioiden keisarilliset palatsit Pekingissä ja Shenyangissa (Kielletty kaupunki ja Mukdenin palatsi)
Mogao-luolat
Muinaiset kylät Etelä-Anhuissa - Xidi ja Hongcun
Pingyaon vanhakaupunki
Potala-palatsin historiallinen kokonaisuus Lhasassa
Qingchengvuori ja Dujiangyanin kastelujärjestelmä
Qinghain Hoh Xil
Sanqingshanin kansallispuisto
Sichuanin isopandan rauhoitusalueet
Silkkitie: Chang’anin–Tianshanin käytävän reittiverkosto (jaettu Kazakstanin ja Kirgisian kanssa)
Suzhoun klassiset puutarhat
Taivaan temppeli, keisarillinen uhrialttari Pekingissä
Taivuori
Tienšan Sinkiangissa
Tusi-kohteet
Wudangvuorten muinainen rakennusryhmä
Wulingyuanin maisema-alue
Wutaivuori
Wuyivuoristo
Xanadun rauniot
Yinxu
Yungangin luolat
Yunnanin kolmen rinnakkaisen joen suojelualueet
Zhoukoudianin pekinginihmisen löytöpaikka
Zuojiang Huashanin kalliomaalausten kulttuurimaisema
Veneitä yhdessä Suzhoun kanavista
Näkymä eräästä Suzhoun puutarhasta
Prednisoloni

| --- | --- |

Prednisoloni
Systemaattinen (IUPAC) nimi
(8S,9S,10R,13S,14S,17R)-17-hydroksi-17-(2-hydroksiasetyyli)-10,13-dimetyyli-6,7,8,9,12,14,15,16-oktahydrosyklopenta[a]fenantreen1-3,11-dioni
Tunnisteet
CAS-numero: 50-24-8
ATC-koodi: A07EA03
PubChem CID: 5865
DrugBank: DB00860
Kemialliset tiedot
Kaava: C21H26O5 
Moolimassa: 360,444 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 235 °C
Liukoisuus veteen: 0,223 g/l
Farmakokineettiset tiedot
Hyötyosuus: 70 %
Proteiinisitoutuminen: > 90 %
Metabolia: Hepaattinen
Puoliintumisaika: 2–3 tuntia
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen, injektio, nasaalinen
Prednisoloni (dehydrohydrokortisoni) on kortikosteroidi, jota käytetään monien allergisten tilojen sekä myös nivelreuman, sarkoidoosin ja edelleen eräiden syöpä- ja munuaistautien hoitoon. Prednisoloni on synteettinen glukokortikoidi ja hydrokortisonin johdannainen. Aine on ollut jo kymmeniä vuosia käytössä. Se on halogenoimaton synteettinen steroidi kuten kemiallisesti läheiset sukulaislääkkeensä prednisoni ja metyyliprednisoloni. Kemiallisesti aineen nimi IUPAC:n mukaan on (11β)-11,17,21-trihydroksipregna-1,4-dieeni-3,20-dioni. Prednisolonilla on sekä glukokortikoidi- että mineralokortikoidivaikutus. Se poistuu elimistöstä virtsan kautta. Suomessa prednisolonia myydään valmistenimillä Di-Adreson-F Aquosum, Prednisolon, Scheriproct Neo, Scheriproct Neo Kombi, RED FORTE, Provistopto ja Ultracortenol.
Yleensä prednisolonia annostellaan laskevin annoksin allergisissa tiloissa, varsinkin ampiaisenpiston tai kyynpureman yhteydessä. Se ei ole suun kautta annettuna nopeampi vaikutukseltaan kuin niin sanotuissa kyypakkauksissa oleva hydrokortisoni, mutta sen vaikutus on voimakkaampi – toisaalta heikompi kuin eräillä aivopaineeseen ym. kriittisiin aiheisiin tarkoitetuilla fluoratuilla kortikosteroideilla kuten triamsinolonilla. Muissa indikaatioissa se on pysyvä lääkitys, jolloin annostus pyritään pitämään niin alhaisena kuin mahdollista, jottei oman lisämunuaisen kuorikerros lamaantuisi.
Prednisolonin kemiallinen kaava on C21H28O5, moolimassa 360,444 g/mol ja CAS-numero 50-24-8.
Aiheesta muualla

Medicina.fi: Raimo K. Tuominen, Lisämunuaisen kuorikerroshormonit (Arkistoitu – Internet Archive) (pdf)
PubChem: Prednisolone (englanniksi)
DrugBank: Prednisolone (englanniksi)
Kyoto Encyclopedia of Genes and Genomes (KEGG): Prednisolone (englanniksi)
ChemBlink: Prednisolone (englanniksi)
Syklopentadieeni

| Syklopentadieeni |
| --- | --- |


Tunnisteet
IUPAC-nimi:  Syklopenta-1,3-dieeni
CAS-numero:  542-92-7
PubChem CID:  7612
SMILES:  C1C=CC=C1 
Ominaisuudet
Molekyylikaava:  C5H6
Moolimassa:  66,098 g/mol
Sulamispiste:  –85 °C 
Kiehumispiste:  41,5–42 °C
Tiheys:  0,8 g/cm3 
Liukoisuus veteen:  Ei liukene veteen.
Syklopentadieeni (C5H6) on tyydyttymätön rengasrakenteinen hiilivety, tarkemmin syklinen dieeni. Syklopentadieeniä käytetään orgaanisen kemian synteeseissä valmistettaessa polymeerejä ja orgaanisia metalliyhdisteitä.
Ominaisuuksia

Huoneenlämpötilassa syklopentadieeni on väritön neste, jolla on epämiellyttävä haju. Aine on suhteellisen reaktiivinen ja reagoi helposti emästen kanssa. Ilman kanssa reagoidessaan se muodostaa helposti räjähtäviä orgaanisia peroksideja.
Syklopentadieeni on säilytettävä hyvin kylmässä, koska jo huoneenlämmössä se dimerisoituu helposti disyklopentadieeniksi. Dimerisoituminen on Diels–Alder-reaktio ja disyklopentadieeni hajoaa syklopentadieeniksi kuumennettaessa 250–300 asteen lämpötilaan.
Syklopentadieeni on poikkeuksellinen hiilivety, sillä se on hapan, ja sen pKa on 17. Aine reagoikin esimerkiksi emäksisten alkalimetallien kanssa muodostaen suolankaltaisia yhdisteitä kuten natriumsyklopentadienidin. Myös suhteellisen heikot orgaaniset emäkset, kuten pyridiini ja dietyyliamiini voivat protolysoida syklopentadieenin.
Käyttö

Syklopentadieeniä käytetään orgaanisessa synteesissä. Suurin käyttö yhdisteelle on polymeerien valmistus. Polymeerit sisältävät yleensä alle 2 000 syklopentadienyyliyksikköä ja ovat ulkomuodoltaan vahamaisia. Syklopentadieeni reagoi helposti Diels–Alder-reaktiolla, ja sitä voidaan käyttää useiden erilaisten syklisten molekyylien synteeseissä. Sitä käytetään myös syklopentadieeniyksikön sisältävien molekyylien, kuten ferroseenin, synteesissä.
Turvallisuus

Syklopentadieeni ärsyttää hengitysteitä aiheuttaen hengenahdistusta ja yskää. Aine syttyy helposti ja muodostaa ilman kanssa räjähtäviä yhdisteitä.
Aiheesta muualla

Kuvia tai muita tiedostoja aiheesta Syklopentadieeni Wikimedia Commonsissa
Prekessio

Hyrrän prekessioliike
Maan akseli tekee prekessioliikettä kuin hyrrän akseli, koska Kuu ja Aurinko pyrkivät vetämään päiväntasaajan pullistumaa kiertoradan tason suuntaiseksi.
Taivaan pohjoisnavan liike tähdistöjen suhteen. Ylhäällä Pohjantähti, joka nykyisin on lähellä taivaan pohjoisnapaa, alhaalla näkyvä kirkas tähti on Vega.
Taivaan etelänavan liike tähdistöjen suhteen.
Prekessio (myös presessio) tarkoittaa pyörimisakselin kiertymistä. Prekessoiva kappale pyörii oman akselinsa ympäri ja lisäksi akselin suunta muuttuu siten, että kaltevuuskulma pysyy vakiona mutta kaltevuussuunta kiertyy. Jos pyörivän hyrrän akseli ei ole tarkkaan pystysuorassa, se tekee prekessioliikettä.
Tähtitieteessä prekessiolla tarkoitetaan Maan tai muun taivaankappaleen akselin kaltevuussuunnan muuttumista pitkän ajan kuluessa. Sen vuoksi Maan akseli ei aina osoita samaan kohtaan taivaanpallolla eli taivaannavat liikkuvat suhteessa tähtiin.
Aiheesta muualla

Kuvia tai muita tiedostoja aiheesta Prekessio Wikimedia Commonsissa
Sykloheksanoli

| Sykloheksanoli |
| --- | --- |


Tunnisteet
CAS-numero:  108-93-0
PubChem CID:  7966
SMILES:  C1CCC(CC1)O 
Ominaisuudet
Molekyylikaava:  C6H12O
Moolimassa:  100,156 g/mol
Sulamispiste:  25,2 °C
Kiehumispiste:  161,1 °C
Tiheys:  0,962 g/cm3
Liukoisuus veteen:  Veteen 3,6 g/100ml (20 °C). Liukenee myös etanoliin, bentseeniin ja asetoniin.
Sykloheksanoli (C6H12O) on syklinen sekundäärinen alkoholi. Yhdistettä käytetään pääasiassa nailonin ja muovien pehmentimien valmistuksessa, puhdistusaineissa ja liuottimissa. Sykloheksanolista käytetään myös nimityksiä heksahydrofenoli, heksaliini ja sykloheksyylialkoholi. Yhdistettä esiintyy kasveissa ja kukkien tuoksuissa sekä  semiokemikaalina eliöiden viestinnässä.
Valmistus ja ominaisuudet

Sykloheksanolia valmistetaan teollisesti kahdella pääasiallisessa tavalla sykloheksaanin hapetuksella ja hydraamalla fenolia. Sykloheksaanin hapetus nestefaasissa kehitettiin 1940-luvulla. Reaktio tapahtuu 180–250 °C:n lämpötilassa käyttämällä kobolttipohjaista katalyyttiä kuten kobolttiasetaattia tai kobolttinaftenaattia. 1950-luvulla aloitettiin boorihappopohjaisten katalyyttien tutkimus ja ne ovatkin syrjäyttäneet kobolttikatalyyttejä. Boorihappokatalyyttiä käytettäessä reaktion tapahtumiseksi tarvittava lämpötila on hieman matalampi 140–180 °C. Boorihappokatalyyttien etuna on myös suurempi selektiivisyys ja saanto. Hapetusreaktio tapahtuu molempia katalyyttejä käytettäessä sykloheksyyliperoksidivälituotteen kautta, joka voidaan hajottaa esimerkiksi emäksisellä vesiliuoksella. Sykloheksanoli on reaktion päätuote ja sivutuotteena muodostuu sykloheksanonia. Tuotteet erotetaan toisistaan alipainetislauksella.
Fenolin hydraus on ensimmäinen sykloheksaanin teolliseen valmistukseen kehitetty menetelmä ja se tapahtuu neste- tai höyryfaasissa. Katalyyttinä prosessissa käytetään nikkeliä, johon voidaan sekoittaa muita metalleja esimerkiksi kuparia, kobolttia  tai mangaania. Menetelmällä sykloheksanolisaanto on hyvin korkea, jopa 98 %. Myös tällä prosessilla voidaan tuottaa sykloheksanolin lisäksi sykloheksanonia ja epäpuhtautena voi esiintyä myös reagoimatonta fenolia.
Sykloheksanolia voidaan valmistaa myös sykloheksanonia pelkistämällä tai syklohekseenistä, mutta näillä prosesseilla ei ole samanlaista kaupallista merkitystä kuin kahdelle edellä mainitulla menetelmällä.
Vuonna 1992 sykloheksanolin ja sykloheksanonin yhteenlaskettu maailmanlaajuinen tuotanto oli noin 3 200 000 tonnia. Vuonna 1999 teknisen sykloheksanolin hinta oli 1,87 Yhdysvaltain dollaria kilogrammalta.
Kiteisenä sykloheksanoli on kiteistä valkoista ainetta tai öljymäistä nestettä. Yhdisteelle on tyypillistä haju, joka muistuttaa kamferia. Sykloheksanoli on sekä kiinteänä hygroskooppista ja voi sisältää 12 massaprosenttia vettä. Aine on veteen liukoinen ja liukenee myös orgaanisiin yhdisteisiin kuten alkoholeihin, bentseeniin, asetoniin ja dietyylieetteriin. Yhdisteeseen voidaan lisätä metanolia alentamaan sykloheksanolin sulamispistettä ja siten parantamaan sen kylmänkestävyyttä.
Reaktioita ja käyttö

Sykloheksanoli reagoi alkoholeille tyypillisesti. Teollisesti tärkeitä reaktioita ovat sykloheksanolin esteröinti- ja hapettumisreaktiot. Sykloheksanoli voidaan hapettaa sykloheksanoniksi ilman katalyyttiä uunissa, jonka lämpötila on 400–450 °C. Hapettamiseen voidaan käyttää metalliyhdisteitä katalyytteinä, jolloin saanto on parempi ja voidaan käyttää alempia lämpötiloja. Tyypillisimpiä ovat kromiin, kupariin, rautaan ja sinkkiin perustuvat katalyytit. Vahvat hapettimet, kuten kaliumpermanganaatti ja typpihappo hapettavat yhdisteen adipiinihapoksi. Sykloheksanolista saadaan syklohekseeniä kuumentamalla sitä happaman katalyytin läsnä ollessa noin 400 °C:n lämpötilaan.
Suurin osa sykloheksanolista käytetään nailonin tuotannossa käytettävän adipiinihapon valmistukseen. Lisäksi siitä syntetisoidaan kaprolaktaamia ja muovien pehmentiminä käytettäviä estereitä disykloheksyyliftalaattia ja disykloheksyyliadipaattia sekä sykloheksyyliamiinia. Vuonna 1992 Yhdysvalloissa sykloheksanolin käyttö muuhun kuin nailonin valmistamiseen oli noin 10 000 tonnia. Sykloheksanolia käytetään kemianteollisuudessa liuottamaan lakkoja, öljyjä, sellakkaa, etyyliselluloosaa ja väriaineita. Yhdiste on komponentti myös eräissä puhdistus- ja kiillotusaineissa sekä stabiloijana saippuoissa.
Myrkyllisyys

Sykloheksanoli on lievästi myrkyllistä. Sen huurut ärsyttävät hengityselimiä ja silmiä. Hengitettynä se aiheuttaa pääkipua ja huonovointisuutta. Yhdisteen karsinogeenisuutta on tutkittu vain vähän, mutta rottakokeissa on sen todettu olevan kokarsinogeeninen eli voimistavan karsinogeenien kykyä aiheuttaa kasvaimia.
Aiheesta muualla

Wikimedia Commonsissa on kuvia tai muita tiedostoja aiheesta .
Food Component Database (FooDB): Cyclohexanol (englanniksi)
Toxin and Toxin Target Database (T3DB): Cyclohexanol (englanniksi)
Kyoto Encyclopedia of Genes and Genomes (KEGG): Cyclohexanol (englanniksi)
ChemBlink: Cyclohexanol (englanniksi)
Pherobase: Floral Compound - cyclohexanol (englanniksi)
Pherobase: Semiochemical - cyclohexanol (englanniksi)
Dr. Duke's Phytochemical and Ethnobotanical Databases: Cyclohexanol (englanniksi)
Sykloheksanolin ja sykloheksanonin valmistus sykloheksaanista. Kuvassa on hakasulkuihin merkitty reaktion välituote, sykloheksyyliperoksidi
Sykloheksanolin synteesi fenolista vedyttämällä
Syntymälahja

| Syntymälahja> Graceling |
| --- | --- |

Alkuperäisteos
Kirjailija:  Kristin Cashore
Kieli:  englanti
Genre:  nuortenkirjallisuus, fantasia
Kustantaja:  Harcourt Children's Books
Julkaistu:  2008
Ulkoasu:  sidottu
Suomennos
Suomentaja:  Maria Lyytinen
Kustantaja:  WSOY
Julkaistu:  2009
Ulkoasu:  sidottu
Sivumäärä:  445
ISBN:  978-951-0-35298-4
Löydä lisää kirjojaKirjallisuuden teemasivulta
Syntymälahja (engl. Graceling) on Kristin Cashoren vuonna 2008 ilmestynyt nuorten fantasiaromaani. Kirjailijan esikoisromaani sai parhaan nuorten fantasiakirjan Mythopoeic-palkinnon vuonna 2009. Kirja ilmestyi suomeksi vuonna 2009 WSOY:n kustantamana.
Kirja kertoo 18-vuotiaasta Katsasta, jonka silmät ovat eriväriset ja jolla on syntymälähjanaan taistelun taito. Katsan lahjan takia hänen enonsa käyttää häntä aseena sodissaan. Sotaretkellään Katsa kohtaa Lounamaan prinssin, Pon, jolla on sama syntymälahaja kuin hänellä. Katsa päättää auttaa Pota löytämään isoisänsä mutta matkan alkaessa he kohtaavat monia vaaroja.
Vastaanotto

Portti-lehden Marianna Leikomaan mukaan teoksen juoni polkee ajoittain hieman paikallaan, päähenkilö on turhan ylivoimainen eikä teos ole kaikkein omaperäisintä fantasiaa. Hahmot, maailma ja teos kokonaisuutena ovat kuitenkin varsin onnistuneita ja viihdyttäviä.
Aiheesta muualla

Alma A. Hromic: Graceling. The SF Site, 2009. (englanniksi)
Cindy Hannikman: Graceling. Fantasy Book Critic 27.9.2009. (englanniksi)
Sirpa Ylönen: Oikeus omaan elämään[vanhentunut linkki] Warkauden Lehti 2.1.2010.
Vesa Sisättö: Taistelijan tarina on myös rakkauskertomus Helsingin Sanomat 26.2.2010.
Primo Scala and His Accordion Band

Primo Scala and His Accordion Band (tunnettiin myös nimillä Don Porto and His Novelty Accordions ja Rossini's Accordions) oli lontoolainen harmonikkayhtye, joka nautti aikanaan suurta suosiota Britannian tanssisaleissa ja yökerhoissa. Orkesteri teki satoja levytyksiä.
Orkesterin johtajana toimi lontoolainen Harry Bidgood (1898-1957), joka oli aloittanut muusikonuransa pianistina ja toimi myöhemmin levy-yhtiön johtajana Vocalion- ja Crystalate-yhtiöissä. Vuosina 1925-1937 jo Bidgoodin johtamat perinteiset tanssiorkesterit tekivät satoja levytyksiä. Hänen johtamansa harmonikkaorkesteri teki edelleen satoja levytyksiä eri pseudonyymeillä etenkin vuosina 1933-1944. Orkesterin kanssa yhteistyössä esiintyi useita tuon ajan tunnettuja laulajia, kuten Vera Lynn, Cavan O'Malley, Sam Costa ja Donald Peers. Orkesteri levytti nimellä "Don Porto and His Novelty Accordions" vuonna 1933 ja nimellä "Rossini's Accordions" noin vuonna 1935.
Bidgoodin harmonikkaorkesteri-pseudonyymeistä pitkäikäisin oli Primo Scala, millä nimellä orkesteri levytti vuodesta 1939 aina 1950-luvun alkuun saakka. Nimi on johdettu italialaisesta raskaan sarjan nyrkkeilymestarista Primo Carnerasta yhdistettynä herra Emilio Scalan sukunimeen. Emilio Scala voitti kuuluisan Irish Sweepstake -kilpailun aikanaan. Eksoottinen nimi vetosi yleisöön ja sopi hyvin aikansa harmonikkaorkesterille, tai ainakin sen arveltiin kuulostavan paremmalta kuin perienglantilaisen Harry Bidgoodin. Orkesteri myös esiintyi usein mustalaisiksi pukeutuneina, koska se halusi korostaa harmonikkaorkesterimusiikin "mannermaista" leimaa. Kuollessaan Bidgood tunnettiinkin paremmin Primo Scalana, kuin omalla nimellään.